*Lēmuma projekts satur ierobežotas*

 *pieejamības informāciju (personas kodi)*

**Par Alūksnes novada pašvaldības apbalvojumu piešķiršanu**

 Pamatojoties uz Alūksnes novada domes 28.03.2013. nolikuma Nr. 3/2013 “Par Alūksnes novada pašvaldības apbalvojumiem” 24., 35., 45., 55. punktu un Alūksnes novada pašvaldības apbalvojumu “Pagodinājums kultūrā”, “Pagodinājums izglītībā”, “Pagodinājums sportā”, “Pagodinājums uzņēmējdarbībā” pretendentu vērtēšanas komisijas 14.04.2023. sanāksmes lēmumu,

1. Piešķirt Alūksnes novada pašvaldības apbalvojumu “Pagodinājums izglītībā” un naudas balvu 400,00 EUR (četri simti *euro*):
	1. nominācijā “Skolotāja personība – atbalsts izaugsmei” – Alūksnes Bērnu un jauniešu centra mazpulka “PaGalms” vadītājai Sandrai BULIŅAI (personas kods [..]),
	2. nominācijā “Skolotāja personība – atbalsts izaugsmei” – Alūksnes pilsētas sākumskolas skolotājai Ilgai MARĶITĀNEI (personas kods [..]),
	3. nominācijā “Par iniciatīvu un radošumu pedagoģiskās pieredzes un darbības popularizēšanā” – Alūksnes pilsētas sākumskolas skolotājai Dignai CUNSKAI (personas kods [..]),
	4. nominācijā “Par radošu, mūsdienīgu, efektīvu un profesionālu darbu iekļaujošā izglītībā” – Ziemeru pamatskolas skolotājai Irēnai ZADUMOVAI (personas kods [..]).
2. Piešķirt Alūksnes novada pašvaldības apbalvojumu “Pagodinājums uzņēmējdarbībā” un naudas balvu 400,00 EUR (četri simti *euro*) nominācijā “Par mērķtiecīgu un neatlaidīgu saimnieciskās darbības izaugsmi” – saimnieciskās darbības veicējai Sintijai ILSJĀNEI (reģ. Nr. 18049112659).
3. Piešķirt Alūksnes novada pašvaldības apbalvojumu “Pagodinājums kultūrā” un naudas balvu 400,00 EUR (četri simti *euro*):
	1. nominācijā “Par Alūksnes novada nemateriālās kultūras mantojuma apzināšanu, saglabāšanu, popularizēšanu un nozīmīgu ieguldījumu dejas nozares attīstībā” – Alūksnes novada Kultūras centra deju kopai “Jukums”,
	2. nominācijā “Par daudzveidīgu, radošu, estētisku un kvalitatīvu vides noformējumu Alūksnes novada publiskās teritorijās” – māksliniekiem Gintaram ČERBIKOVAM (personas kods [..]) un Lilijai KUKLEI (personas kods [..]).
4. Piešķirt Alūksnes novada pašvaldības apbalvojumu “Pagodinājums sportā” un naudas balvu 400,00 EUR (četri simti *euro*):
	1. nominācijā “Par augstiem sasniegumiem zemledus makšķerēšanas sacensībās un Alūksnes novada popularizēšanu” – zemledus makšķerēšanas sporta pārstāvim Andrim JERUMAM (personas kods [..]),
	2. nominācijā “Par izciliem un augstvērtīgiem sasniegumiem starptautiskās biatlona sacensībās” biatlonistam Andrejam RASTORGUJEVAM (personas kods [..]),
	3. nominācijā “Jaunais talants sportā” – motosportistam Evertam Krisam RIKVEILIM (personas kods [..]),
	4. nominācijā “Par augstiem sasniegumiem ūdens motosportā, sporta veida popularizēšanu Alūksnes novadā un jaunatnes iesaisti” – ūdens motosportistam Normundam SNIĶERAM (personas kods [..]).
5. Naudas balvas apmērs norādīts pirms nodokļu nomaksas.
6. Naudas balva, atskaitot normatīvajos aktos paredzētos nodokļus, iemaksājama apbalvojuma saņēmēja norādītajā kontā.
7. Lēmuma 3.1. punktā paredzēto naudas balvu piešķirt Alūksnes novada Kultūras centram, veicot grozījumus 2023. gada budžetā.